b'\n_START_ARTICLE_\nSamostan Bagaya\n_START_SECTION_\nEtimologija\n_START_PARAGRAPH_\nBagaja (\xe1\x80\x98\xe1\x80\xac\xe1\x80\xb8\xe1\x80\x82\xe1\x80\x9b\xe1\x80\xac je burmanski pribli\xc5\xbeek v monskem jeziku phea kao kih (mon\xc5\xa1\xc4\x8dina: \xe1\x80\x98\xe1\x80\xac \xe1\x80\x95\xe1\x80\xb9\xe1\x80\x80\xe1\x80\xb4 \xe1\x80\x80\xe1\x80\xb1\xe1\x80\x9f\xe1\x80\xba), kajebin \xc4\x8daung, dobesedno \'samostan ne\xc5\xa1pelj\'.\n_START_SECTION_\nZgodovina\n_START_PARAGRAPH_\nSamostan iz tikovega lesa je bil zgrajen leta 1593 pribli\xc5\xbeno 18 km iz dana\xc5\xa1njega Mandalaja. Ko je vladal kralj Bad\xc5\xbeido (1819-1837), je 15. aprila 1821 izbruhnil velik po\xc5\xbear. Veliko pomembnih objektov, vklju\xc4\x8dno s samostanom, je zgorelo. Vlada ga je posku\xc5\xa1ala leta 1992 obnoviti in je zgradila novo stavbo (gadakuti) iz opeke, kjer je bil stari samostan, za namestitev Budove podobe in spisov pitaka. Zgrajen je bil po zgledu starega samostana. _NEWLINE_V preteklosti so samostan uporabljali kot u\xc4\x8dni prostor za kraljevo dru\xc5\xbeino, zdaj ga uporabljajo kot prostor za menihe. V njem \xc5\xbeivijo, se u\xc4\x8dijo in \xc4\x8dastijo Budo.\n_START_SECTION_\nArhitektura\n_START_PARAGRAPH_\nSamostan pokriva sedemstopenjska streha, ima dve dvorani Danu in Boga, osem stopnic, zgrajenih iz opeke. Zgrajen je bil iz 267 velikanskih lesenih tikovih stebrov, najve\xc4\x8dji je visok 18,3 metra in ima obseg 2,74 metra. Vi\xc5\xa1ina je 18,3, dol\xc5\xbeina 36 in \xc5\xa1irina 31,4 metra.  Zaradi vremena po\xc5\xa1kodovan, a veli\xc4\x8dasten samostan, stoji sredi \xc5\xa1irokih ri\xc5\xbeevih polj, obdan s palmami, bananovci in bodi\xc4\x8dastim zelenim grmovjem, zdru\xc5\xbeenih v izobilju, okoli svoje sen\xc4\x8dne osnove.  Samostan je okra\xc5\xa1en s \xc4\x8dudovitimi burmanskimi arhitekturnimi okraski, kot so rezbarije, cvetli\xc4\x8dne arabeske, ukrivljene figurice in reliefi ptic in \xc5\xbeivali, pavi in lotosovi cvetovi se pojavljajo po vsej stavbi in na majhnih stebrih, okra\xc5\xa1enih na obodu._NEWLINE_Samostan je veli\xc4\x8dastno umetni\xc5\xa1ko delo iz obdobja Inva.\n_START_SECTION_\nRazgledni stolp Nanmjin\n_START_PARAGRAPH_\nNanmjin je 27 m visok zidan razgledni stolp - zadnji kos stoje\xc4\x8de pala\xc4\x8de, ki jo je zgradil kralj Bad\xc5\xbeido leta 1822. Leta 1838 je potres po\xc5\xa1kodoval zgornji del, tako da je stolp nagnjen in ga imenujejo "po\xc5\xa1evni stolp Inva"._NEWLINE_Kljub temu se obiskovalci lahko povzpnejo do vrha in imajo \xc4\x8dudovit razgled na okoli\xc5\xa1ko pokrajino.'